《禮記》之書，非惟儀節動作而已，特亦言儒教之論，若《禮運》、《禮器》、《學記》、《樂記》、《儒行》者皆是。其《禮運·大同》者，大同、小康之所由出，以故人特重之。又有《王制》、《玉藻》為制度之編，《檀弓》、《燕居》論禮之文，《曲禮》、《投壺》補闕之作，而《月令》節令之言，《文王世子》史傳之類，《經解》文獻之篇。所謂洋洋乎大觀，先秦禮樂制度文物典章盡在斯矣，比之《周禮》亦不過焉。